Пейо Яворов
Македонец съм овчар…

chitanka.info

Македонец съм овчар,

сиромах козар;

но с еднаква леснина

ръката ми кривака вий

и с пушката за приказ бий!…

Който знае — нека знае, —

а който не знае, —

прав му пътя в хюкюмата

да пита агата.

Македонец съм копач,

сиромах орач;

но с еднаква вещина

земя копам и ора

и турски кожи аз дера!…

Който знае — нека знае, —

а който не знае, —

прав му пътя в хюкюмата

да пита агата.

Издание:

П. К. Яворов, „Събрани съчинения в пет тома“, Български писател, С.1977–1979, под редакцията на К. Куюмджиев

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.